**DĖL LĖŠŲ SKYRIMO**

2016 m. lapkričio 24 d. Nr. DĮV-1702

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1, 5.2, ir 5.3 papunkčiais ir atsižvelgdamas į Šilalės rajono savivaldybės administracijos Pajūrio seniūnės Romos Veščiūnienės 2016 m. lapkričio 3 d. prašymą, Nr. 7-211-(1.7) „Dėl lėšų skyrimo“, Varsėdžių Šv. Roko parapijos klebono kun. Vytauto Šiaudvyčio 2016 m. spalio 26 d. prašymą, Nevočių kaimo bendruomenės pirmininkės Rozvitos Beržinienės 2016 m. spalio 20 d. prašymą Nr. S-6 „Dėl finansavimo paskyrimo“, Jucaičių kaimo bendruomenės pirmininkės Reimundos Kibelienės 2016 m. spalio 17 d. prašymą Nr. SD-7 „Dėl paramos bendruomenei“, Klaipėdos tinklinio asociacijos 2016 m. lapkričio mėn. prašymą, Šilalės rajono partnerystės vietos veiklos grupės pirmininkės Teresės Jankauskienės 2016 m. lapkričio 15 d. prašymą „Dėl Kalėdinės mugės“, Anoniminių alkoholikų grupės „Vilties galia“ Vytauto Ruzgio 2016 m. lapkričio 7 d. prašymą „Dėl finansinės paramos“, Šilalės rajono veteranų krepšinio komandos „Šilalė“ vadovo Arūno Radavičiaus 2016 m. rugsėjo 26 d. prašymą:

1. S k i r i u lėšas iš Šilalės rajono savivaldybės administracijai patvirtintos Savivaldybės veiklos programos (Nr.1), iš viso – 4193,7 Eur:

1.1. Pajūrio seniūnijai – 300,0 Eur (padengti organizuojamos popietės neįgaliems seniūnijos žmonėms „Tebūna šventė širdyse“ išlaidų dalį);

1.2. Varsėdžio Šv. Roko parapijai – 1 190,0 Eur (padengti Varsėdžių Šv. Roko bažnyčios apsaugos techninių priemonių (elektros instaliacijos, žaibosaugos, gaisro aptikimo ir signalizavimo sistemų) įrengimo darbų išlaidas);

1.3. Nevočių kaimo bendruomenei – 547,70 Eur (prisidėti prie projekto „Nevočių kaimo įvaizdžio gerinimas“);

1.4. Jucaičių kaimo bendruomenei – 556,0 Eur (prisidėti prie projekto „Jucaičių k. visuomeninės paskirties erdvių sutvarkymas ir įrengimas rekreacijai bei turiningo laisvalaikio praleidimui“);

1.5. Šilalės rajono partnerystės vietos veiklos grupei – 200,0 Eur (padengti organizuojamos Kalėdinės mugės išlaidų dalį);

1.6. Anoniminių alkoholikų grupei „Vilties galia“ – 300,0 Eur (padengti prevencinių priemonių įsigijimo išlaidų dalį);

1.7. Klaipėdos tinklinio asociacijai – 200,0 Eur (apmokėti Pajūrio tinklinio komandos už dalyvavimo 2016 m. Klaipėdos m. tinklinio pirmenybėse startinį mokestį);

1.8. Lietuvos sporto draugijos „Žalgiris“ Jurbarko rajono sporto tarybai – 900,0 Eur (apmokėti 2016-2017 m. dalyvavimą Žemaitijos krašto krepšinio veteranų varžybose „Žalgirio taurė“ startinį mokestį).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl 1.1 - 1.6 punktuose įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus

SUDERINTA SUDERINTA

Savivaldybės meras Buhalterinės apskaitos

 skyriaus vedėja

Jonas Gudauskas Ona Bubelaitė

2016-11- 2016-11-

Parengė

Finansų skyriaus vedėja

Danguolė Vėlavičiutė

2016-11-23